**”KOKNESES KAUSS 2014” atklātās sacensības**

NOLIKUMS

1. **Sacensību laiks** – 2014.gada 23. augustā
2. **Sacensību vieta** – Koknese, Ozolkalnu šautuve (Priedītēs)
3. **Sacensības organizē** – MK “Ķepainis”
4. **Sacensības atbalsta** – MK “Ķepainis”, Kokneses novada Dome
5. **Sacensībās drīkst piedalīties** – ikviena fiziska persona, kura samaksājusi sacensību dalības maksu, apguvusi nepieciešamās iemaņas pareizi rīkoties ar ieroci.
6. **Dalībnieku pieteikšanās** – sacensību dienā - 23.augustā no plkst. 8.00-8.45
7. **Sacensību sākums** – plkst. 9.00
8. **Sacensības notiek** – starp komandām (komandā 4-5 cilvēki).
9. **Dalības maksa** – no komandas –EUR 50,-
10. **Pusdienas** – uz ugunskura vārīta zupa
11. **Informācija** – MK vadītājs -Jānis Bērziņš tālr. 29253546
12. **Paralēli notiek:**

**1) Šautriņu mešana (**apbalvo 1.-3. vietu)

**2) Radošās darbnīcas bērniem un sievām;**

**SACENSĪBU NORISE:**

**1. Amerikāņu traps** - šāvēji sacenšas šaušanā ar gludstobra ieroci pa lidojošiem māla šķīvīšiem ( 25 gab.) munīcija ne smagāka kā 28 g, maksimālais skrošu diametrs 2,5 mm.

**Dalības maksa individuāliem dalībniekiem ārpus komandu vērtējuma – EUR 7,-** par sēriju;

**Vērtēšana un balvas:** vērtē labākos 6 rezultātus, kas tālāk piedalās finālā, rezultātā apbalvo 1.-3.vietu ieguvējus. Godalgoto vietu vērtējumā vienādu rezultātu gadījumā notiek atkārtota šaušana ar vienu patronu līdz pirmajai kļūdai, nosakot labāko. Vērtē 6 labākos "A" grupas rezultātus un 6 labākos "B" grupas rezultātus. Komandā šauj 5 dalībnieki un vērtē pamatsērijas 4 labākos komandas dalībnieku rezultātus.

**2. Svara noteikšana** - piedalās 2 izvēlēti komandas dalībnieki.

**3. Attāluma noteikšana "uz aci"**– piedalās 2 izvēlēti komandas dalībnieki.

**4. "Duelēšanās"** – piedalās 2 komandas dalībnieki – komanda pret komandu.

**5. "Kuiļa vilkšana"** – piedalās 4 komandas dalībnieki.

**6. Stafete** - piedalās 4 komandas dalībnieki.

**"OZOLKALNU" SUPERMEDNIEKS**

**Sacensību norise:** šāvēji sacenšas šaušanā ar pneimatisko ieroci, izšaujot 10 šāvienus no 10m attāluma, vingrinājumu skaits neierobežots.

**Dalības maksa -** EUR 1,- par katru sēriju.

**Vērtēšana un balvas:** ieskaita labākā vingrinājuma rezultātu. Apbalvo 1.-3.vietu ieguvējus no iegūtās naudas. Godalgoto vietu vērtējumā vienādu rezultātu gadījumā notiek atkārtota šaušana pa vienam šāvienam, nosakot labāko.

**VĒRTĒŠANA:**

Vērtēšanā summējas katrā disciplīnā iegūtās vietas. Apbalvo 1.-3. vietu ieguvējus ar kausu, diplomiem un medaļām kā arī ar balvām. Vienādu punktu gadījumā augstāko vietu iegūst komanda, kas ieguvusi augstāku vērtējumu Amerikāņu trapā.

**SACENSĪBU NOSLĒGUMĀ:**

**1. LIELĀ LOTERIJA – PIEDALĀS VISI KLĀTESOŠIE KOMANDU DALĪBNIEKI**

**2. ATPŪTAS VAKARS – DISKOTĒKA.**

**Sacensību laikā būs pieejama 12. kalibra gludstobra skrošu munīcija!**